Recent, pe pagina lui Tanczos Barna, fostul ministru al Mediului - finanțist "la bază" și crescător de vite pt. carne în particular - apare imaginea atașată și textul următor:
"Nu poate fi nimic mai important decât protejarea vieții umane! Proiectul UDMR, adoptat de Senat, accelerează intervenția comisiei de intervenție în caz de pericol de urs. De asemenea, am făcut apel public la conducerea Camerei Deputaților să pună pe ordinea de zi imediat proiectul de lege care reintroduce vânătoarea, pe bază de cote de prevenție și intervenție."
Așadar - "grație" cozilor de topor din legislativ - UDMR își face din uciderea urșilor din România un scop politic și comercial, întrucât firmele clientelare de vânătoare pe valută așteaptă; Arpad Sarkany & comp. știu de ce...
Despre NECROFILIE am mai scris și voi scrie, fiind un nou concept filozofic și psiho-medical, confirmat de statisticile spitalelor: atașamentul bolnav (confundat cu iubirea) la "cele moarte": bani, averi, poziții socio-politice vizibile, atașamentul la afacerile generatoare de bani prin ucidere: creștere intensivă a vitelor pentru carne, abatoare, vânătoarea comercială, fabrici de armament, războaie.
Necrofilii - fără excepție - sfârșesc prost!...
Fie se sting brusc și devreme, fie trăiesc mult, cu suferințe fizice mari, generate de boli cronice, putrezind astfel de vii... Ei plătind astfel - după "legea cauză-efect" - relele făcute în timpul vieții.
Așadar, e de urmărit soarta acestui prototip uman... Soarta - care înseamnă autocondamnare la boli, nu destinul, care înseamnă vocație, lumină și sănătate.
De trai în vocație, lumină și sănătate au parte numai biofilii; BIOFILIA fiind iubirea de Viață și de toate cele din Marea Lucrare Divină.
Bomboana pe tortul eco-criminalității UDMR o pune exact conținutul lozincii de pe pagina fălosului Barna, lozincă asumată politic:
"Facem mai eficiente intervențiile împotriva urșilor periculoși"...
Altfel spus, după capul acestui Tanczos Barna – ce pare să fi venit pe lumea asta doar spre a ucide urșii din Carpați – dacă i s-ar da pe mână ministerul de Interne și, de pildă, rezolvarea infracționalității urbane, el ar ucide pesemne preventiv un număr semnificativ de cetățeni, la grămadă, în ideea că printre cei mitraliați ar fi și câțiva hoți și posibili criminali…
O condamnare așa… "la cotă"…